62017TJ0786_INF
2019 m. rugsėjo 19 d. Bendrojo Teismo (pirmoji kolegija) sprendimas
BTC / Komisija
(Byla T‑786/17)
„Arbitražinė išlyga – Dotacijos susitarimas, sudarytas įgyvendinant bendrąją programą eTEN, susijusią su transeuropiniais telekomunikacijų tinklais – Projektas „SafeChemo“ – OLAF tyrimo ataskaita, kurioje konstatuota, kad kai kurios patirtos išlaidos yra nefinansuotinos – Dalinis sumokėtų sumų grąžinimas – Priešieškinis“
1.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Ieškinys iš esmės susijęs su sutartinio pobūdžio ginču – Komisijos rašto ir debeto avizos panaikinimas – Sąjungos teismo kompetencijos nebuvimas – Nepriimtinumas
(SESV 263 ir 272 straipsniai)
(žr. 28–35 punktus)
2.
Europos Sąjungos biudžetas – Sąjungos finansinė parama – Gavėjo pareiga laikytis paramos suteikimo sąlygų – Tik faktiškai patirtų išlaidų finansavimas – Deklaruotų išlaidų realumo patvirtinimas – Apskaitos dokumentų, atitinkančių technines sąlygas, nustatytas suteikiant nagrinėjamą subsidiją, ir galinčių būti kontroliuojamais atliekant auditą, pateikimas – Nebuvimas – Neatlygintinos išlaidos
(SESV 317 straipsnis)
(žr. 77–80, 84, 85, 107 punktus)
3.
Europos Sąjungos biudžetas – Sąjungos finansinė parama – Gavėjo pareiga laikytis paramos suteikimo sąlygų – Tik faktiškai patirtų išlaidų finansavimas – Komisijos pradėta procedūra siekiant susigrąžinti teikiant paramą išmokėtus avansus – Sutarčių nuostatomis grindžiamas prašymas grąžinti sumas – Proporcingumo principo pažeidimas – Nebuvimas
(SESV 317 straipsnis)
(žr. 95–100 punktus)
Dalykas
SESV 263 straipsniu grindžiamas prašymas panaikinti, pirma, 2017 m. rugsėjo 27 d. Europos Komisijos sprendimą Nr. Ares(2017) 4799558, kuriame prašoma grąžinti sumą, pervestą ieškovei vykdant susitarimą C046311 dėl projekto „ePrescription and Automation for a Safe Management of Cytostatistics“ finansavimo, sudarytą pagal programą „eTEN“, susijusią su transeuropiniais telekomunikacijų tinklais, antra, 2017 m. spalio 2 d. Komisijos raštą Ares(2017) 4790311, kuriuo perduota debeto aviza Nr. 3241712708, ir, trečia, debeto avizą Nr. 3241712708, taip pat SESV 272 straipsniu grindžiamas prašymas pripažinti nepagrįstu Komisijos reikalavimą dėl grąžinimo ir priešieškinį, kuriuo siekiama, kad ieškovė būtų įpareigota grąžinti vykdant šį susitarimą nepagrįstai sumokėtą sumą.
Rezoliucinė dalis
1.
Atmesti BTC Srl ieškinį.
2.
Įpareigoti BTC sumokėti Europos Komisijai pagrindinę 380989,49 EUR sumą ir 3,50 % dydžio palūkanas nuo 2017 m. lapkričio 17 d. iki visiško atsiskaitymo.
3.
BTC padengia savo ir Komisijos patirtas bylinėjimosi išlaidas.